Във връзка с постъпило уведомление за инвестиционно предложение с вх. № ОВОС-353/26.02.2020г. допълнителна информация с вх. № ОВОС-353-6/15.04.2020г за „Пункт за преработка на мляко“ в УПИ XIII – 1.18, с. Болярци, община Садово, област Пловдив, с възложител „Димитрови“ ООД на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на *Закона за опазване на околната среда* (ЗООС)**

Инвестиционно предложение включва дейност, попадаща в обхвата на т. 7, буква „в“ *(производство на млечни продукти)* от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

За извършване на преценката е необходимо да внесете в „Едно гише” на РИОСВ-Пловдив писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Садово и Кметство с. Болярци

Отговорено от РИОСВ-Пловдив на 14.05.2020г.